2023 m. d.

Paslaugų viešojo pirkimo-pardavimo

sutarties Nr.

1 priedas

**TECHNINĖ SPECIFIKACIJA**

1. **BENDRA INFORMACIJA**
   1. **Techninėje specifikacijoje naudojamos sąvokos**

| Sąvoka / sutrumpinimas | Paaiškinimas |
| --- | --- |
| AN | Administracinis nusižengimas |
| ANK | Administracinių nusižengimų kodeksas |
| ANR arba Registras | Administracinių nusižengimų registras |
| DPKS | Daugiafunkcinė pažeidimų kontrolės sistema |
| IBPS | Integruota baudžiamojo proceso informacinė sistema |
| IRD | Informatikos ir ryšių departamentas prie Lietuvos Respublikos vidaus reikalų ministerijos |
| JAR | Juridinių asmenų registras |
| KTPVR | Lietuvos Respublikos kelių transporto priemonių vairuotojų registras |
| KTPR | Lietuvos Respublikos kelių transporto priemonių registras |
| MMR | Mokesčių mokėtojų registras |
| EPP | Elektroninių paslaugų portalas |
| KET | Kelių eismo taisyklės |
| TPSAIS | Transporto priemonių savininkų apskaitos informacinė sistema |
| PFS | Pažeidimų fiksavimo sistemos (Daugiafunkcinė pažeidimų kontrolės sistema, Vidutinio greičio matavimo sistema, iš savivaldybės biudžeto išlaikoma ir eksploatuojama stacionari ar mobili teisės pažeidimo fiksavimo sistema ar kitas pažeidimų fiksavimo įrenginys, gebantis automatiniu būdu perduoti duomenis į ANR) |
| Gitlab | IRD pateikta programų išeities tekstų versijų kontrolės sistemos aplinka |
| ROIK | Administracinių nusižengimų registro objekto identifikacinis kodas |
| PĮ | Programinė įranga |
| PO | Perkančioji organizacija |
| TA | Transporto techninė apžiūra |
| TP | Transporto priemonė |
| VP | Vairuotojo pažymėjimas |
| VTADB | Valstybinės techninės apžiūros duomenų bazė |
| MAIS | Mokesčių apskaitos informacinė sistema |
| UR | Užsieniečių registras |
| ILTU | Užsienio fizinio asmens identifikacinis kodas |
| MIGRIS | Migracijos departamento prie Lietuvos Respublikos vidaus reikalų ministerijos informacinė sistema |
| LKPT | Lietuvos kelių policijos tarnyba |

1. **PIRKIMO OBJEKTAS**
   1. Pirkimo objektas yra Registro PĮ modifikavimas ir jos įdiegimas pagal šios Techninės specifikacijos reikalavimus ir Registro PĮ priežiūros paslaugos iki 1700 valandų, užsakytiems pakeitimams ir patobulinimams atlikti, suteikta garantinė priežiūra Registro PĮ pakeitimams.
   2. Registro PĮ modifikavimas ir jos įdiegimas atliekamas pagal Paslaugų teikimo grafiką (projekto veiklų tvarkaraštį), kuris Tiekėjo suderinamas su Perkančiąja organizacija ir pasirašomas per 10 (dešimt) darbo dienų nuo Sutarties įsigaliojimo dienos. Paslaugų teikimo grafike nurodomi terminai laikantis šių reikalavimų: Registro PĮ modifikavimo paslaugos ir įdiegimas pagal šios Techninės specifikacijos III skyriuje nurodytus reikalavimus turi būti atlikti per 24 (dvidešimt keturis) mėnesius nuo Sutarties įsigaliojimo datos. Modifikuotos konkrečios Registro PĮ garantinė priežiūra turi būti vykdoma 12 (dvylika) mėnesių nuo šios Registro PĮ modifikavimo perdavimo-priėmimo akto pasirašymo dienos.
   3. Registro PĮ priežiūros paslaugos teikiamos pagal Perkančiosios organizacijos poreikį šios specifikacijos 21 punkte nustatyta tvarka pagal šios Techninės specifikacijos III skyriuje nurodytus reikalavimus 24 (dvidešimt keturis) mėnesius nuo Sutarties įsigaliojimo dienos užsakymų vertinimuose nustatytais terminais. Konkrečios Registro PĮ priežiūros paslaugos rezultatams garantinė priežiūra turi būti vykdoma 12 (dvylika) mėnesių nuo šios Registro PĮ priežiūros perdavimo-priėmimo akto pasirašymo dienos.
   4. Pirkimo užduočiai įvykdyti Tiekėjas privalės:
      1. atlikti funkcionalumo analizę ir projektavimą, parengti analizės ir projektavimo dokumentaciją ir suderinti su Perkančiąja organizacija;
      2. modifikuoti esamą Registro PĮ pagal III skyriuje nurodytus reikalavimus;
      3. modifikuotą (sukurtą) PĮ įdiegti į IRD testinę aplinką ir dalyvauti testuojant;
      4. modifikuotą (sukurtą) ir ištestuotą PĮ įdiegti į IRD darbinę aplinką;
      5. atnaujinant esamą ar sukurti naują Registro dokumentaciją;
      6. teikti Registro PĮ pakeitimams garantinės priežiūros paslaugą.

2.5. Pirkimo objektui taikomi reikalavimai, susiję su nacionaliniu saugumu:

|  |  |
| --- | --- |
| 2.5.1 | **Pirkimo objektui taikomi VPĮ 37 str. 8 dalies reikalavimai susiję su nacionaliniu saugumu.** Perkančioji organizacija, veikianti srityse, kurios laikomos nacionaliniam saugumui užtikrinti strategiškai svarbių ūkio sektorių dalimi, ar valdanti ypatingos svarbos informacinę infrastruktūrą, reikalauja, kad Tiekėjo siūlomos paslaugos nekeltų grėsmės nacionaliniam saugumui, kai sandorio pagrindu susidarytų aplinkybės, nurodytos Nacionaliniam saugumui užtikrinti svarbių objektų apsaugos įstatymo 13 straipsnio 4 dalies 1 punkte. Laikoma, kad Tiekėjo siūlomos paslaugos kelia grėsmę nacionaliniam saugumui, kai Lietuvos Respublikos Vyriausybė yra priėmusi sprendimą, patvirtinantį, kad ketinamas sudaryti sandoris neatitinka nacionalinio saugumo interesų vadovaujantis Nacionaliniam saugumui užtikrinti svarbių objektų apsaugos įstatymu, ir Tiekėjo pasiūlymas atmetamas. |
| 2.5.2 | **Pirkimo objektui taikomi VPĮ 37 str. 9 dalies reikalavimai susiję su nacionaliniu saugumu\*.** Tiekėjas privalo įrodyti, kad siūlomos paslaugos nekelia grėsmės nacionaliniam saugumui, kad paslaugų teikimas nėra vykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų. |
| 2.5.3 | Perkančioji organizacija pasiūlymo atitikčiai VPĮ 37 straipsnio 9 dalies reikalavimams patvirtinti iš Tiekėjo reikalauja KARTU SU PASIŪLYMU PATEIKTI užpildytą pirkimo dokumentą „Nacionalinio saugumo reikalavimų atitikties deklaracija“ (8 TVŪD PD ATITIKTIES DEKLARACIJA), o iš ekonomiškai naudingiausią pasiūlymą pateikusio tiekėjo reikalaus pateikti *(kartu su pasiūlymu šių dokumentų tiekėjas pateikti neturi)* – vieną ar kelis šiuos dokumentus\*\*: juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus, ar kitus Perkančiajai organizacijai priimtinus dokumentus. |
| **Pastabos:**  \*Jeigu Paslaugų teikėjas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams aukščiau nurodytas reikalavimas (VPĮ 37 straipsnio 9 dalis) yra netaikomas.  \*\*Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią Perkančiosios organizacijos prašymu Tiekėjas turi pateikti dokumentus. | |

1. **FUNKCINIAI REIKALAVIMAI REGISTRO MODIFIKAVIMUI**
   1. **Funkciniai reikalavimai:**

|  |  |  |
| --- | --- | --- |
| Nr. | **Reikalavimas (*trumpas pavadinimas*)** | **Reikalavimo aprašymas** |
|  | ANR e. pristatymo sąsajos duomenų gavimo ir atvaizdavimo patobulinimas. | Patobulinti ANR e. pristatymo sąsają, kad tais atvejais kai siunčiama fizinė siunta (ne į aktyvią elektroninę dėžutę), būtų gaunamas ir atvaizduojamas siuntos numeris. Jeigu dokumentai siunčiami iš ANR PFS, tai fizinės siuntos numeris atvaizduojamas „Sprendimai ir dokumentai“, o jeigu iš ANR – tai skiltyje „Dokumentai“. |
|  | Mygtuko „Išvalyti asmens duomenis“ funkcionalumo patobulinimas. | Paspaudus mygtuką „Išvalyti asmens duomenis“ turi automatiškai išsivalyti ir Vairuotojo pažymėjimo duomenys. |
|  | ANR automatinio proceso metu naudojamą dokumentų išsiuntimo funkcionalumo patobulinimas. | Deklaruoto gyvenamojo adrese turi būti atvaizduojamas pašto kodas imamas ne tik iš MMR, bet ir iš Adresų posistemio (AKTS). Prie atvaizduojamo pašto adreso, turi būti taip pat atvaizduojamas duomenų paėmimo šaltinis.  Adreso (savivaldybės, seniūnijos, vietovės, gatvės) paieška pridedant naują adresą turi būti kontekstinė. |
|  | Vairavimo stažo skaičiavimo patobulinimas. | Asmeniui turint teisę vairuoti tos kategorijos TP, vairavimo stažą skaičiuoti nuo pirmos kategorijos įgijimo.  Vairavimo stažas skaičiuojamas nuo šių kategorijų įgijimo (A, A1, A2, B, B1). Stažas turi būti skaičiuojamas pagal pažeidimo padarymo datą, o jeigu data neįvesta tai pagal užklausos datą. Vienodas funkcionalumas turi veikti visame ANR automatinio proceso metu ir registruojant AN duomenis įprasta tvarka. |
|  | Nusižengimo protokolo arba protokolo su administraciniu nurodymu automatinis surašymo juridinio asmens vadovui sukūrimas. | Patobulini automatinį procesą ir pagal nustatytus pažeidimų tipus (pažeidimų tipai turi būti konfigūruojamas parametras), tais atvejais, kai TP savininkas yra juridinis asmuo tai AN protokolą su administraciniu nurodymu arba AN protokolą be nurodymo surašyti juridinio asmens vadovui. |
|  | Duomenų teikimo valstybės įmonei „Regitra“ patobulinimas. | 1. Teikiami duomenys valstybės įmonei „Regitra“ turi būti papildyti nurodymo įvykdymo data ir nutarimo administracinio nusižengimo byloje įsigaliojimo data;  2. Turi būti teikiami duomenys apie teisės atėmimą, jeigu teisė vairuoti atimama ne pagrindiniame ROIK straipsnyje (straipsnio dalyje);  3. Turi būti teikiami duomenys apie teisės vairuoti atėmimą po bylos atnaujinimo, šiai dienai tokie duomenys valstybės įmonei „Regitra“ neperduodami. |
|  | Baudos ir administracinio poveikio priemonių skyrimą už du ir daugiau AN patobulinimas. | Paaiškiname, kad šiuo metu, kai skiriama bauda ir administracinio poveikio priemonė už du ir daugiau AN yra privaloma pažymėti už kurį nusižengimą (ANK straipsnį) skirta nuobauda yra „pagrindinė“. Tačiau kai skiriama poveikio priemonė, tai yra galimybė pažymėjus žymimąjį langelį į formuojamus dokumentus perkelti informaciją ir apie administracinio poveikio priemonę, kuri skirta ne prie „pagrindinio ANK straipsnio“. Tačiau į ANR langą „Nutarimo vykdymas“ apie paskirtą poveikio priemonę nepersikelia.  Turi būti sukurtas funkcionalumas, kad tais atvejais, kai pagal kelis ANK straipsnius priimamas procesinis sprendimas „Priimamas nutarimas“ ir pažymėjus pagrindinį straipsnį būtų galimybė suversti galutinį sprendimą, kiuris būtų perkeliamas į langą „Nutarimo vykdymas“, atvaizduojamas formuojamame dokumente ir ANR lange „Įrašai sistemoje“, o baudos duomenys perduodami į MAIS, o informacija apie teisės vairuoti atėmimą atvaizduojami lange „Vairuotojo ir traktorininko pažymėjimai“ bei perduodami valstybės įstaigai „Regitra“. Įvykdžius skirtas nuobaudas, apie įvykdymą turi pasižymėti taip, kaip dabar veikia ANR funkcionalumai. |
|  | Patobulinti AN bylų teisenos užtikrinimo ir tyrimo veiksmų duomenų suvedimo funkcionalumą. | 1. Neleisti ANR duomenų bazėje išsaugoti nesuvedus visų duomenų. Šiuo metu, jeigu vartotojas pradeda vesti, tačiau nepabaigia, ANR sukuria tokios teisenos priemonės ID, tačiau vėliau neatidaro ir rodo klaidą.  2. Visi tyrimo veiksmai turi formuoti dokumentus. Šiuo metu neformuojami: ekspertizė, pavedimas atlikti kitoje teritorijoje veikiančios institucijos atsakingiems asmenims atlikti tam tikrus tyrimo veiksmus; paaiškinimų ir išvadų gavimas iš specialisto, eksperimentas, bylai turinčių reikšme daiktų ir dokumentų išreikalavimas; kreipimasis į policija dėl atvesdinimo ir dėl paieškos paskelbimo.  3. Pakoreguoti tyrimo veiksmų ir teisenos priemonių formuojamus dokumentus, kad dokumente būtų atvaizduojamas numeris.  4. Pagal analizės etapo metu PO pateiktą šabloną pakoreguoti teisenos priemonės „Priverstinis transporto priemonės nuvežimas“ vartotojo sąsają ir formuojamą dokumentą. |
|  | Atsakingo pareigūno el. pašto atvaizdavimo ANR patobulinimas. | Po to, kai naudojamas ANR funkcionalumas „Priskirti pareigūną“ (paspaudžiamas atitinkantis mygtukas ir suvedami pareigūno duomenys), ANR turi būti atvaizduojamas atsakingo pareigūno elektroninis paštas. |
|  | Juridinio asmens paieškos funkcionalumo patobulinimas. | Sukurti galimybę ANR lange „Proceso šalys“, vedant duomenis apie TP naudotoją ieškoti juridinių asmenų duomenų JAR. Paieška galima būtų atlikti pagal juridinio asmens kodą, pavadinimą. Duomenys turi būti ieškomi, o suradus duomenis užpildomi atitinkami Juridinio asmens formos laukai. |
|  | Pareigūnų informavimo funkcionalumo tobulinimas. | Prieš surašant AN protokolą pagal nustatytus parametrus (galimai nauja ANK straipsnių klasifikatoriaus savybė) sukurti pranešimą, įspėjantį ANR vartotoją apie tai, kad nesuvesti teisės vairuoti sustabdymo duomenys. |
|  | Juridinio asmens panaikinimo (reorganizacijos) atveju, priskirti AN bylas kitam juridiniam asmeniui ANR. | Nuo tam tikros datos naikinamas juridinis asmuo (pvz. LKPT). Visos AN bylos (ANR pagrindiniai ROIK), turi būti automatiniu būdu priskirtos kitam juridiniam asmeniui ir atsakingiems asmenims (šiuo metu dirbantiems LKPT). Visi LKPT darbuotojai (esami vartotojai bus perkelti su savo funkcijomis į Policijos departamento sudėtį. Taip pat ANR (PFS duomenys, apdorotini duomenys, Pranešimai apie naudotojus) turi būti perkelti naujam juridiniam asmeniui. „PFS duomenys“ už duomenų dorojimą atsakinga institucija LKPT privalo būti pakeista į naują instituciją. Pastaba. Naujai institucijai turi būti matomi visi archyviniai, esami duomenys. |
|  | Patobulinti ANR nutarimų vykdymo nutraukimo funkcionalumą. | Nutraukti visų nutarimų administracinių nusižengimų bylose, priimtų iki 2015 m. liepos 1 d. vykdymą. Nutraukus vykdymą į MAIS turi būti išsiųsti ANR-MAIS specifikacijoje numatyti pranešimai. Nutraukus vykdymą, automatiškai perkelti į ANR archyvą. |
|  | Procesinių sprendimų užfiksavimo naudojantis informacinėmis ir elektroninių ryšių technologijomis (per vaizdo konferencijas) funkcionalumo ANR sukūrimas. | Sukurti požymį, kad AN protokolas, apklausa ar priimtas nutarimas AN byloje ir kiti procesiniai sprendimai (tikslus procesinių sprendimų sąrašas bus pateiktas analizės metu) buvo užfiksuoti naudojantis informacinėmis ir elektroninių ryšių technologijomis (per vaizdo konferencijas). Atitinkamai pakoreguoti šių procesinių sprendimų vartotojo sąsajas. Taip pat šis požymis turi persikelti į formuojamus dokumentus. Pakoreguoti šiame reikalavime minimų procesinių sprendimų ir tyrimo veiksmų dokumentus. |
|  | Automatinio proceso patobulinimas dėl DPKS klasifikatoriaus mobilumo savybės. | Pažymėjus klasifikatoriuje „ANRKL005“ savybę Mobilus = „Taip“, automatinis procesas turi veikti analogiškai, kaip dabar veikia su greičio matuokliais (klasifikatorius „ATPEIRKL067“). |
|  | Pakeisti PFS įrengimo vietos atvaizdavimą pagrindiniame ANR ROIK. | Pagrindiniame ANR ROIK atvaizduoti PFS įrengimo vietos reikšmę tokiu pačiu principu kaip PFS ROIK, t. y. atvaizduoti tikslią įrengimo vietą kilometrais ir metrais, neapvalinant kilometrų į sveiką skaičių. |

* 1. **Nefunkciniai reikalavimai**

|  |  |
| --- | --- |
| **Nr.** | **Reikalavimas** |
|  | Turi būti atliktas *atpr.vrm.lt* svetainės saugumo pažeidžiamumų šalinimas pagal pateiktą ataskaitą (ataskaita bus pateikta pasirašius konfidencialumo pasižadėjimą žr. Sutarties 3 priedą). Saugumo pažeidimai nustatyti pagal OWASP TOP 10 sąrašą. Pažeidžiamumas šalinamas per dvi iteracijas: pašalinus pažeidžiamumus, atliekamas pakartotinis testavimas, šalinami naujai paaiškėję pažeidžiamumai. |
|  | ANR naudotojų autentifikavimo ir identifikavimo funkcionalumas turi būti perjungtas į Perkančiosios organizacijos naudojamą Oracle Internet Directory (OID 12.2.1.3) ir Access Manager (AM 12.2.1.3.). |
|  | Išanalizuoti ir identifikuoti ANR užklausas, reikalaujančias itin daug infrastruktūrinių resursų, stabdančių ANR veiklą, bei klasifikatorių naudojimo mechanizmą, optimizuoti šias užklausas ir įdiegti naują klasifikatorių naudojimo sprendimą. |
|  | Prisijungimui prie ANR turi būti naudojama SSO (angl. *Single Sign One*) technologija. |

* 1. ANR PĮ priežiūros paslaugos užsakytiems pakeitimams ir patobulinimams atlikti (pagal paslaugų valandinį įkainį).

|  |  |  |
| --- | --- | --- |
| **Nr.** | **Reikalavimas** | |
|  | | ANR PĮ priežiūros paslaugos užsakytiems pakeitimams ir patobulinimams atlikti (pagal paslaugų valandinį įkainį). | Sutarties galiojimo metu Tiekėjas turi suteikti ANR programinės įrangos priežiūros paslaugas užsakytiems pakeitimams ir patobulinimams atlikti, susijusiais su teisės aktų, reglamentuojančių ANR veiklą, pakeitimais, taip pat apimančias ANR programinės įrangos veikimo klaidų ir problemų, atsiradusių dėl Perkančiosios organizacijos kaltės (klaidingai įvestų duomenų, klaidingai įvykdyto veiksmo ar kitokių klaidingų atvejų) šalinimą; sistemos duomenų bazės tvarkymą, optimizuojant sistemos darbą; taikomosios programinės įrangos optimizavimo darbus (indeksų analizavimas, naujų indeksų kūrimas, programinės įrangos modifikavimas užtikrinant efektyvų jos veikimą); ANR veikimui reikalingos programinės įrangos ir tarpusavio sąsajų tvarkymą; ANR administratorių konsultavimą (telefonu, elektroniniu paštu) dėl sistemos nepertraukiamo veikimo ir pagalbos teikimą sprendžiant problemas; pagalbos Užsakovui teikimas vykdant duomenų atkūrimą iš atsarginių duomenų kopijų; ANR naudotojų valdymo sistemos taikomosios programinės įrangos tobulinimo darbus.  Nurodytos paslaugos perkamos pagal Perkančiosios organizacijos poreikį, tiekėjui pateikus raštišką paslaugų užsakymą. Kiekviename užsakyme gali būti užsakoma viena ar daugiau paslaugų. Po paslaugos užsakymo pateikimo, Tiekėjas turi atlikti vertinimą, kiek specialistų darbo valandų reikalinga užsakymui įvykdyti, atskirai nurodant kiekvienos užsakymo dalies valandų kiekius. Taip pat nurodomas užsakymo įvykdymo terminas, nurodant kiekvienai užsakymo daliai atskirai. Užsakymo vertinimas turi būti atliktas per 5 (penkias) darbo dienas. Po vertinimo Užsakovas gali patvirtinti užsakymą, patvirtinti dalinai, nurodydamas dalis, kurios bus vykdomos, ar nutraukti užsakymo vykdymą. Patvirtinti užsakymai pradedami vykdyti, laikantis vertinime nurodytų terminų. Visi užsakymo derinimo etapai vykdomi elektroniniu būdu.  Paslaugos gali būti užsakomos iki Sutarties pabaigos likus ne mažiau kaip 60 (šešiasdešimt) kalendorinių dienų.  Už suteiktas paslaugas apmokama pagal Tiekėjo pasiūlyme nurodytą fiksuotą ANR priežiūros paslaugų įkainį (pagal paslaugų teikimo laiką).  Konkrečiam paslaugos rezultatui teikiama 12 (dvylikos) mėnesių garantinė priežiūra pagal šios techninės specifikacijos 4.5 papunktyje nurodytus reikalavimus nuo šios rezultato paslaugų perdavimo-priėmimo akto pasirašymo dienos. |

1. **KITI NEFUNKCINIAI REIKALAVIMAI**

**ANR PĮ MODIFIKAVIMUI IR PRIEŽIŪRAI**

1. **Reikalavimai dokumentacijai ir išeities tekstams**
2. Tiekėjas visą dokumentaciją turi parengti pagal bendrinės lietuvių kalbos taisykles.
3. Tiekėjas dokumentų galutines versijas turi pateikti šiais formatais: elektroniniu (MS Word arba lygiagrečiu, su IRD suderintu formatu). Jų preliminarios (projektinės) versijos pateikiamos elektroniniu formatu.
4. Tiekėjas turės parengti arba atnaujinti žemiau nurodytą dokumentaciją:
5. Funkcinių reikalavimų specifikaciją;
6. ANR naudotojo vadovą;
7. ANR techninę specifikaciją;
8. ANR architektūros specifikaciją;
9. ANR priėmimo testavimo scenarijus;
10. Garantijos procedūros dokumentą;
11. ANR techninį aprašymą (specifikaciją) (pagal Informacinės visuomenės plėtros komiteto reikalavimus).
12. Sukurtos ANR PĮ išeities tekstai turi būti pateikiami IRD elektroninėje laikmenoje tų įrankių, kuriais jie sukurti, formatu ir nešifruoti.
13. Tiekėjas privalės išeities tekstus perkelti į Gitlab.
14. Tiekėjas privalės sukonfigūruoti (ir dokumentuoti) ANR PĮ diegimo į testinę ir gamybinę aplinkas procesą ir priemones taip, kad atsakingas IRD darbuotojas ANR PĮ, pagamintą (sukompiliuotą) iš Gitlab esančių išeities tekstų, galėtų įdiegti į testinę ir gamybinę aplinkas, valdyti diegimo konfigūraciją.
15. Bet kokie ANR PĮ atnaujinimų diegimai į testinę ir gamybinę aplinkas bus galimi tik iš Gitlab esančių išeities tekstų.
16. Bet kokie PĮ diegimai į testinę ir gamybinę aplinkas bus vykdomi IRD atsakingų darbuotojų tik kartu su Tiekėjo atsakingais darbuotojais.
17. **Reikalavimai testavimui**
18. Prieš diegiant ir konfigūruojant gamybinėje aplinkoje, naujai sukurta PĮ turi būti įdiegta į IRD testinę aplinką ir ištestuota priėmimo testais, kurių scenarijus Tiekėjas turi parengti ir suderinti per 5 (penkias) darbo dienas iki paskirto testavimo pradžios.
19. Testavimas turi apimti visą funkcinių reikalavimų dokumentacijoje specifikuotą sistemos funkcionalumą, visus taikymo atvejus.
20. Testavimo aplinkos architektūros principai turi atitikti darbinę sistemos aplinkos architektūrą. Kadangi testavimo aplinkos techninės įrangos galingumas gali būti mažesnis nei darbinės aplinkos, tam, kad tinkamai testuoti greitaveiką, Tiekėjas turi atlikti abiejų aplinkų našumo ir apkrovos analizę.
21. PĮ priėmimo testavimas turi būti atliktas 3 iteracijomis, kur kiekviena jų susideda iš pasiruošimo testavimui, testavimo ir klaidų bei neatitikimų taisymo.
22. PĮ, susijusios su greitaveikos problemų sprendimu, priimama pateikus PĮ veikimo diagnostikos ataskaitą: prieš pakeitimą ir po pakeitimo.
23. Testavimų metu įsitikinama, kad sukurta PĮ atitinka jai keliamus reikalavimus, yra funkcionali (atlieka visas numatytas funkcijas), yra naši ir ergonomiška.
24. Tiekėjas pagal suderintą testavimo planą turi fiziškai dalyvauti priėmimo testavime, teikti konsultacijas, kaip turi būti atliekamas testuojamas veiksmas / funkcija / operacija pagal suderintus testavimo scenarijus, išsakyti savo komentarus ir siūlymus dėl rekomenduojamo klaidos kritiškumo lygio, informuoti testavimo dalyvius apie klaidos šalinimo terminą, taisyti klaidas.
25. Į testinę aplinką bus diegiama tik iš Gitlab esančių išeities tekstų pagaminta ANR PĮ.
26. Testavimo metu elektronine forma turi būti vedamas pastebėtų klaidų ir jų būsenų kaupimo žurnalas, galimybę jį pildyti suteikiant įgaliotiems IRD darbuotojams.
27. **Reikalavimai įdiegimui gamybinėje aplinkoje**
28. ANR PĮ turi būti įdiegta ir sukonfigūruota turimoje IRD gamybinėje aplinkoje, diegimas vykdomas iteracijomis. Po įdiegimo turi nesutrikti gamybinėje aplinkoje įdiegtos taikomosios programinės įrangos veikimas. Iteracijas turi sudaryti diegėjas apjungdamas į vieną iteraciją tarpusavyje susijusius reikalavimus. Iteracijos neturi realizuoti daugiau kaip 20 (dvidešimt) procentų reikalavimų.
29. ANR PĮ turi išlikti darbinga įvykus daliniams techninės įrangos gedimams (angl. *failover*)*.*
30. SSL arba kitos lygiavertės šifravimo priemonės administravimas turi būti aprašytas ANR naudotojo vadove.
31. Į gamybinę aplinką bus diegiama tik iš Gitlab esančių išeities tekstų pagaminta ANR PĮ.
32. Funkcionalumas įkeltas į ANR gamybinę aplinką neturi sutrikdyti kitų ANR esančių funkcijų darbo. Jeigu įkeltas funkcionalumas sutrikdo ANR esančių funkcijų darbą, laikoma, kad Paslauga atlikta nekokybiškai. Tiekėjas atlieka klaidų taisymą ir ANR duomenų ir dokumentų atstatymo darbus savo lėšomis.
33. **Rezultatų priėmimas**
34. Rezultatų priėmimas bus atliktas tik pašalinus testavimo metu nustatytus trūkumus.
35. Sukurta ANR PĮ ir jos autorinės teisės turės būti perduotos Perkančiosios organizacijos nuosavybėn turtinėmis teisėmis.
36. Rezultatų priėmimas-perdavimas bus įformintas priėmimo-perdavimo aktais. Priėmimo-perdavimo aktų kiekį ir periodiškumą Tiekėjas turi suderinti su Perkančiąja organizacija Paslaugų teikimo grafike.
37. Defektų, atsiradusių suteikus Paslaugas dėl Tiekėjo kaltės, šalinimas turi būti atliktas nemokamai ir neturi daryti įtakos kitoms teikiamoms Paslaugoms (terminui, sąnaudoms ir kt.).
38. **Garantinė priežiūra, pastebėtų klaidų ir neatitikimų šalinimas**
39. Sukurtai ANR PĮ teikiama garantinė priežiūra 12 (dvylika) mėnesių nuo sukurtos Registro PĮ perdavimo-priėmimo akto pasirašymo dienos. Tiekėjas privalo vykdyti garantinį viso sukurto ANR PĮ funkcionalumo aptarnavimą nuo jos eksploatacijos pradžios iki garantinio laikotarpio pabaigos. Garantinio laikotarpio metu Tiekėjas turi užtikrinti visų pastebėtų trūkumų tinkamą pašalinimą.
40. Garantinio laikotarpio metu elektronine forma turi būti vedamas pastebėtų klaidų ir jų būsenų kaupimo žurnalas, galimybę jį pildyti suteikiant įgaliotiems IRD darbuotojams.
41. Projekto vykdymo metu komunikacijai su Perkančiąja organizacija Tiekėjas turi turėti veikiančią Klientų aptarnavimo tarnybą (angl. *Service Desk*), kuri tenkina šiuos reikalavimus:
42. Sutarties vykdymo metu visi incidentai dėl modifikuotos PĮ registruojami Informacinių technologijų ir telekomunikacijų pagalbos tarnybos posistemėje <https://ittpagalba.vrm.lt/MSM/> ir perduodami Tiekėjui el. paštu spręsti incidentus;
43. Perkančioji organizacija turės galimybę registruoti gedimų paraiškas (24x7x365), o tarnyba seks paraiškų vykdymo eigą ir informuos Perkančiąja organizaciją apie gedimų šalinimo rezultatus el. paštu [ittpagalba@vrm.lt](mailto:ittpagalba@vrm.lt) el. laiško antraštėje (angl. *Subject*), nurodydama tą patį incidento numerį;
44. Perkančioji organizacija turės galimybę naudoti vieną bendrą Klientų aptarnavimo tarnybos telefono numerį, kuriuo galima prisiskambinti iš fiksuoto ir mobilaus ryšio bet kuriuo paros metu, bet kurią savaitės dieną.
45. Turi būti parengtos prieinamos ir IRD tinkamos informavimo apie ANR PĮ klaidas ir netikslumus, jų registravimo ir taisymo veiksmų būseną priemonės:
46. IRD ir Tiekėjo suderinti telefonai;
47. IRD ir Tiekėjo suderinti el. pašto adresai;
48. klaidų registravimo informacinė sistema.
49. Garantinio laikotarpio metu IRD nurodymu ar Tiekėjui savarankiškai aptikus ANR PĮ trūkumus, turi būti atliekami šie veiksmai:
50. klaidų ar netikslumų registravimas;
51. klaidų ar netikslumų taisymas, testavimas;
52. atnaujinimas, diegiant klaidų ir netikslumų pataisymus;
53. dokumentacijos tikslinimas.
54. Garantinės priežiūros paslaugos IRD turi būti teikiamos darbo dienomis oficialiai patvirtintu darbo laiku.
55. Sukurtos ANR PĮ klaidos ir (ar) trikdžiai klasifikuojami:
56. kritinė klaida – kai nustatyti trikdžiai ir (ar) problema, dėl kurių naudotojas negali vykdyti numatytų būtinų funkcijų ir nežinomas joks kitas alternatyvus šios funkcijos vykdymas;
57. svarbi klaida – kai nustatyti trikdžiai ir (ar) problema, kurie kliudo vykdyti būtinas funkcijas, tačiau yra žinomas alternatyvus funkcijos vykdymas;
58. kita klaida – kai nustatyti trikdžiai ir (ar) problema, kurie sukelia sunkumus naudojantis sistema, bet neįtakoja ANR PĮ funkcijų veikimo ir nedaro jokio kito poveikio sistemai.
59. Tiekėjas privalo pašalinti trikdžius ir (ar) klaidas tokiu grafiku:
60. kritinės klaidos atveju – ne vėliau kaip per 4 valandas;
61. svarbios klaidos atveju – ne vėliau kaip per 8 valandas;
62. kitos klaidos atveju – su Perkančiąja organizacija suderintais terminais.
63. Informacija (ataskaita) apie pašalintas ar pataisytas klaidas ir (ar) trikdžius turi būti atnaujinama ir pateikiama ne rečiau kaip kartą per mėnesį.
64. Garantinės priežiūros paslaugos turi apimti:
    * + 1. konsultavimo darbus – IRD darbuotojų konsultavimas darbo su ANR PĮ klausimais telefonu ir (arba) el. paštu, dalyvavimas klaidų aptarimuose;
        2. neatitikimų šalinimo ir klaidų taisymo paslaugas;
        3. sugadintų duomenų atstatymą, kai gedimo priežastis yra Tiekėjo modernizuotos ANR PĮ netinkamas veikimas.
65. **Kibernetinio saugumo reikalavimai**
66. Nebepalaikomus komponentus, jeigu juose nustatyta pažeidžiamumų, būtina pakeisti analogiško funkcionalumo komponentais arba pašalinti, jeigu Perkančioji organizacija tam pritaria.
67. Aptiktos saugumo spragos, jeigu yra informacijos apie vykdomą šių spragų išnaudojimą, privalo būti pašalintos kuo skubiau, bet ne vėliau kaip per 1 d. d. nuo šios informacijos gavimo datos. Jeigu šių spragų per numatytą laiką pašalinti nėra galimybės dėl pagrįstos priežasties (pvz. nėra išleistos spragų pataisos (angl. patch)), turi būti įgyvendintos laikinos spragų užkardymo arba poveikio sumažinimo (angl. mitigate) priemonės.
68. Aptiktos saugumo spragos, kurių balas pagal Bendrąją pažeidžiamumų vertinimo sistemą (angl. Common Vulnerability Scoring System (CVSS)) yra 9 arba daugiau, jeigu joms yra žinomų paviešintų išnaudojimo kodų (angl. exploit), bet nėra informacijos apie vykdomą šių spragų išnaudojimą, privalo būti pašalintos ne vėliau kaip per 2 d. d. nuo šios informacijos gavimo datos. Jeigu šių spragų per numatytą laiką pašalinti nėra galimybės dėl pagrįstos priežasties (pvz. nėra išleistos spragų pataisos), turi būti įgyvendintos laikinos spragų užkardymo arba poveikio sumažinimo priemonės.
69. Aptiktos saugumo spragos, kurių balas pagal Bendrąją pažeidžiamumų vertinimo sistemą yra nuo 7,5 iki 8,9 (imtinai), jeigu joms yra žinomų paviešintų išnaudojimo kodų (angl. exploit), bet nėra informacijos apie vykdomą šių spragų išnaudojimą, privalo būti pašalintos ne vėliau kaip per 5 d. d. nuo šios informacijos gavimo datos. Jeigu šių spragų per numatytą laiką pašalinti nėra galimybės dėl pagrįstos priežasties (pvz. nėra išleistos spragų pataisos), turi būti įgyvendintos laikinos spragų užkardymo arba poveikio sumažinimo priemonės.
70. Aptiktos saugumo spragos, kurių balas pagal Bendrąją pažeidžiamumų vertinimo sistemą yra 7,5 arba daugiau, jeigu joms nėra žinomų paviešintų išnaudojimo kodų ir nėra informacijos apie vykdomą šių spragų išnaudojimą, turi būti pašalintos ne vėliau kaip per vieną kalendorinį mėnesį nuo šios informacijos gavimo datos.
71. Žemesnio vertinimo spragos, jeigu joms nėra žinomų paviešintų išnaudojimo kodų ir nėra informacijos apie vykdomą šių spragų išnaudojimą, turi būti pašalintos ne vėliau kaip per tris kalendorinius mėnesius nuo šios informacijos gavimo datos.
72. **Kiti reikalavimai**
73. Realizuojant naują ANR PĮ funkcionalumą ir funkcionalumo pakeitimus negali būti sutrikdytas esamas ANR funkcionalumas, kuriam nevykdomi pakeitimai, ar Perkančiosios organizacijos informacinių sistemų ar registrų veikimo stabilumas.
74. Naujo ANR PĮ funkcionalumo ir funkcionalumo pakeitimų realizavimas neturi pareikalauti papildomos techninės ir licencijuojamos programinės įrangos arba papildomo finansavimo. Naujas ANR funkcionalumas turi veikti IRD turimos programinės ir techninės įrangos aplinkoje.
75. ANR PĮ naujų funkcionalumų sukūrimas bei esamų funkcionalumų modifikavimas turi užtikrinti duomenų nuoseklumą *(*angl*. consistency)*, nedalomumą *(*angl*. atomicity)*, patvarumą *(*angl*. durability)* bei atskirtį *(*angl*. isolation)*.
76. Naujai sukurti ANR funkcionalumai privalo:

4.7.4.1. neįtakoti įprastinio ANR naudotojų darbo (netrikdyti duomenų paieškos, įvedimo, koregavimo, dokumentų bei ataskaitų generavimo);

4.7.4.2. neįtakoti ANR duomenų bazėje saugomų duomenų, ataskaitų rezultatų, dokumentų turinio teisingumo;

4.7.4.3. neperkrauti ANR aplikacijų, komponentų, duomenų bazių, aplikacijų serverių;

4.7.4.4. apdoroti duomenis realiu laiku.

4.7.5. Turi būti atnaujinti (sukurti nauji) reikalingi klasifikatoriai:

4.7.5.1. atnaujintos (naujai sukurtos) visos klasifikatorių reikšmės, savybės, ryšiai;

4.7.5.2. klasifikatorių reikšmės turi būti susietos su reikiamų išorinių sistemų (registrų) klasifikatoriais;

4.7.5.3. klasifikatorių reikšmės turi būti įkeltos į VRIS klasifikatorių posistemės testavimo bei darbines aplinkas ir betarpiškai susietos su ANR testine (mokomąja) ir darbine aplikacijos versijomis. Visas klaidas, susijusias su neteisingu, klaidingu klasifikatorių reikšmių, savybių atvaizdavimu bei ryšiais tarp jų, Tiekėjas turi ištaisyti savo lėšomis.

4.7.6. Visi automatinių procesų (padaryti ANR naudotojų) veiksmai turi būti audituojami VRIS AUDIT III sistemoje.

4.7.7. Sėkmingai ištestuoti reikalavimai turi būti įdiegti ne tik darbinėje ANR aplinkoje, bet ir mokomojoje ANR aplinkoje.

**4.8. ATITIKIMAS TEISĖS AKTŲ REIKALAVIMAMS**

* + 1. Paslaugos turi būti teikiamos vadovaujantis galiojančiais ir aktualiais teisės aktais, dokumentais, standartais ir rekomendacijomis. Paslaugų teikėjas, teikdamas Paslaugas pagal šią techninę specifikaciją, turi įvertinti visus teisės aktus, Paslaugų teikimo metu priimtus ir įsigaliojusius ar įsigaliosiančius teisės aktus, susijusius su Paslaugų teikimu, įskaitant, bet neapsiribojant teisės aktais, nurodytais šioje techninėje specifikacijoje.
    2. Lietuvos Respublikos valstybės informacinių išteklių valdymo įstatymu;
    3. Lietuvos Respublikos asmens duomenų teisinės apsaugos įstatymu;
    4. Informacijos saugumo valdymą reglamentuojančiais teisės aktais ir standartais;
    5. viešuosius pirkimus reglamentuojančiais teisės aktais;
    6. Valstybės informacinių sistemų gyvavimo ciklo valdymo metodika, patvirtinta Informacinės visuomenės plėtros komiteto prie Susisiekimo ministerijos direktoriaus 2014 m. vasario 25 d. įsakymu Nr. T-29 „Dėl Valstybės informacinių sistemų gyvavimo ciklo valdymo metodikos patvirtinimo“;
    7. Valstybės informacinių sistemų steigimo, kūrimo, modernizavimo ir likvidavimo tvarkos aprašu, patvirtintu Lietuvos Respublikos Vyriausybės 2013 m. vasario 27 d. nutarimu Nr. 180 „Dėl Valstybės informacinių sistemų steigimo, kūrimo, modernizavimo ir likvidavimo tvarkos aprašo patvirtinimo“;
    8. Lietuvos Respublikos kibernetinio saugumo įstatymu;
    9. Informatikos ir ryšių departamento prie Lietuvos Respublikos vidaus reikalų ministerijos informacijos saugos valdymo sistemos nuostatais, patvirtintais Informatikos ir ryšių departamento prie Lietuvos Respublikos vidaus reikalų ministerijos direktoriaus 2019 m. balandžio 3 d. įsakymu Nr. 5V-35 „Dėl Informatikos ir ryšių departamento prie Lietuvos Respublikos vidaus reikalų ministerijos informacijos saugos valdymo sistemos organizavimo“;
    10. Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašu, patvirtintu Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“;
    11. Nacionaliniu kibernetinių incidentų valdymo planu, patvirtintu Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“;
    12. Kibernetinių incidentų valdymo Vidaus reikalų ministerijos valdomose ypatingos svarbos informacinėse infrastruktūrose planu, patvirtintu Lietuvos Respublikos vidaus reikalų ministro 2017 m. rugsėjo 20 d. įsakymu Nr. 1V-651 „Dėl Kibernetinių incidentų valdymo Vidaus reikalų ministerijos valdomose ypatingos svarbos informacinėse infrastruktūrose plano patvirtinimo“;
    13. Kai kurių Lietuvos Respublikos vidaus reikalų ministerijos valdomų registrų ir valstybės informacinių sistemų veiklos tęstinumo valdymo plane, patvirtintame Lietuvos Respublikos vidaus reikalų ministro 2018 m. lapkričio 26 d. įsakymu Nr. 1V-871 „Dėl Kai kurių Lietuvos Respublikos vidaus reikalų ministerijos valdomų registrų ir valstybės informacinių sistemų saugaus elektroninės informacijos tvarkymo taisyklių, naudotojų administravimo taisyklių ir veiklos tęstinumo valdymo plano patvirtinimo“;
    14. Administracinių nusižengimų registro veiklą reglamentuojančiais teisės aktais;
    15. kitais Europos Sąjungos ir Lietuvos Respublikos teisės aktais, Lietuvos Respublikos ir tarptautiniais standartais, reglamentuojančiais informacijos saugą, kibernetinį saugumą, asmens duomenų apsaugą.

1. **BAIGIAMOSIOS NUOSTATOS**
   1. Pagrindinė reikalavimų tenkinimo nuostata: naujai realizuoti (modifikuoti) Registro PĮ funkcionalumai, sauga, greitaveika, patogumas turi būti ne prastesni nei dabartiniai.

|  |  |
| --- | --- |
| **KLIENTAS**  **Informatikos ir ryšių departamentas**  **prie Lietuvos Respublikos**  **vidaus reikalų ministerijos**  Direktorė  Viktorija Rūkštelė | **PASLAUGŲ TEIKĖJAS**  **UAB „Insoft“**  Direktorius  Mindaugas Mikulėnas |